ย่านชุมชนเก่า: ชุมชนบ้านสลักได
ที่อยู่: ตำบลสลักได อำเภอเมืองสุรินทร์ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนบ้านสลักได เป็นชุมชนที่ตั้งอยู่บนสภาพภูมิประเทศที่เป็นที่ดอน มีกำแพงเมืองและคูเมืองเป็นรูปวงรีล้อมรอบ 2 ชั้น พื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ประชากรในชุมชนบ้านสลักไดประกอบอาชีพด้านเกษตรกรรมเป็นหลัก รองลงมาเป็นรับจ้าง และค้าขาย ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับการเกษตร เป็นชุมชนที่มีความสำคัญทางด้านโบราณคดี จากการสำรวจภายในชุมชนพบเศษภาชนะดินเผา เนื้อดินมีทั้งแบบผิวเรียบและตกแต่งผิวภาชนะด้วยลายเชือกทาบ เคลือบน้ำดินสีแดง และเขียนลายเชือกทาบแล้วเคลือบน้ำดินสีแดง เศษภาชนะดินเผาเนื้อแกร่งเคลือบสีน้ำตาล ภาชนะดินเผาบรรจุกระดูก และพระพุทธรูปสำริด ฯลฯ